OpenLLM-France/wikimedia huggingface dataset:
# Ventall (desambiguació)

«Ventall» té aquests significats:
* Indumentària: Ventall, vano, o palmito, instrument que serveix per ventilar produint una agitació de l'aire
** Ventall de guerra o tessen, ventall dissenyat per al seu ús en la guerra
** Ventall de pericó, ventall de grans dimensions molt utilitzat en el món del teatre i la dansa, especialment el flamen
* Estris de la llar: Ventall de cuina, ventafocs o manxall, rotllana petita generalment d'espart amb mànec, que serveix per a ventar el foc
* Geologia:
** Ventall al·luvial o con de dejecció, cos sedimentari al·luvial en forma de con o ventall, format per arrossegalls procedents d'un curs d'aigua torrencial, riera o barranc
** Ventall submarí, acumulació de sediments en forma de con o ventall, situat al desguàs d'un canyó submarí o aigües enfora d'un sistema fluvial
* Micologia: Ventall de branca, bolet del gènere Crepidotus de l'ordre de les cortinariàcies
* Arquitectura: Volta de ventall, tipus de volta de creueria desenvolupada durant el gòtic tardà
* Ciclisme: Ventall (ciclisme), formació que adopta un grup de ciclistes per a protegir-se del vent lateral
# Segle XL aC

El segle XL aC comença el 4000 aC i acaba el 3901 aC. És un període de la prehistòria caracteritzat per l'inici de la civilització tal com és entesa avui dia.

## Política

Aquest segle està marcat pel desenvolupament a diferents indrets del món de pobles sedentaris que donarien peu als futurs grans imperis. Les zones més avançades són la Xina, Egipte i Mesopotàmia. A la primera es desenvolupa la Cultura Liangzhu, mentre que la resta estan marcats pel període Naqada i Obeid respectivament. Els tres pobles tenen en comú el poder progressiu concentrat en els monarques i el domini de més terres, necessaris per a l'agricultura.

## Economia i societat

La millora de les tècniques agrícoles fa que es pugui alimentar la població de manera més o menys regular i que aquesta tingui un temps lliure que es pot dedicar a altres feines. Així es consolida la divisió del treball iniciada en segles precedents. Es registren grans inundacions a Mesopotàmia, que poden ser un dels orígens de les històries orals que donaran peu al mite del Diluvi.

## Invents i descobriments

S'introdueix l'agricultura planificada amb l'ús de l'arada, que permet preparar la terra per a plantar les llavors i assegurar la collita. Alhora, es domestica el cavall com a muntura i com a bèstia de tir, fet que disminueix el temps necessari per a aconseguir aliment.

## Art, cultura i pensament

Els clans egipcis tenen com a emblemes animals que es creu que estan a l'origen de les personificacions dels seus déus. En paral·lel, diverses tribus arreu del món usen les pintures, especialment els tons ocres, amb finalitats sagrades.
L'Anno Mundi o inici del món segons la cronologia jueva correspon a aquesta època.
# Bernard Melvin Parker

Bernard Melvin Parker (nascut el 16 de març de 1986 a Boksburg, Gauteng) és un futbolista internacional sud-africà. Actualment juga al FC Twente, de l'Eredivisie neerlandesa.
A principis de 2008 va fer una prova a l'equip polonès del Legia de Varsòvia, junt amb els seus companys sud-africans Mario Booysen i James Madidilani, però no va arribar a fitxar. Va continuar al seu club Thanda Royal Zulu de la ciutat sud-africana de Durban fins al 2009, quan va signar per l'Estrella Roja de Belgrad. Actualment juga al FC Twente neerlandès.

## Gols com a internacional

Actualitzat a 17 de juny de 2009.
| # | Data | Ciutat | Rival | Marcador | Resultat final | Competició |
| 1 | 30 de setembre de 2008 | Germiston, Sud-àfrica | Malawi | 1-0 | 3-0 | Amistós |
| 2 | 30 de setembre de 2008 | Germiston, Sud-àfrica | Malawi | 2-0 | 3-0 | Amistós |
| 3 | 15 d'octubre de 2008 | Bloemfontein, Sud-àfrica | Ghana | 2-1 | 2-1 | Amistós |
| 4 | 19 de novembre de 2008 | Rustenburg, Sud-àfrica | Camerun | 3-2 | 3-2 | Torneig Nelson Mandela |
| 5 | 28 de març de 2009 | Rustenburg, Sud-àfrica | Noruega | 1-0 | 2-1 | Amistós |
| 6 | 17 de juny de 2009 | Rustenburg, Sud-àfrica | Nova Zelanda | 1-0 | 2-0 | Copa Confederacions 2009 |
| 7 | 17 de juny de 2009 | Rustenburg, Sud-àfrica | Nova Zelanda | 2-0 | 2-0 | Copa Confederacions 2009 |

## Estadístiques

International
| País | Any | Partits | Gols |
| Sud-àfrica | 2007 | 4 | 0 |
| Sud-àfrica | 2008 | 7 | 4 |
| Sud-àfrica | 2009 | 7 | 3 |

## Referències

* ↑ «Parker, Bernard». National Football Teams. Arxivat de l'original el 2012-10-08. [Consulta: 9 abril 2007].

## Enllaços externs

* Estadístiques a transfermarkt.de (alemany)
# Andamia reyi

Andamia reyi és una espècie de peix de la família dels blènnids i de l'ordre dels perciformes.

## Morfologia

* Els mascles poden assolir 10 cm de longitud total.

## Reproducció

És ovípar.

## Hàbitat

És un peix marí de clima tropical i associat als esculls de corall que viu entre 0-3 m de fondària.

## Distribució geogràfica

Es troba a l'Illa Christmas, les Illes Andaman, les Filipines i Taiwan.

## Referències

* 1 2 3 FishBase (anglès)
* ↑ Allen, G.R. i R.C. Steene, 1988. Fishes of Christmas Island Indian Ocean. Christmas Island Natural History Association, Christmas Island, Indian Ocean, 6798, Austràlia. 197 p.
* ↑ Breder, C.M. i D.E. Rosen, 1966. Modes of reproduction in fishes. T.F.H. Publications, Neptune City (Estats Units). 941 p.
* ↑ Rau, N. i A. Rau, 1980. Commercial marine fishes of the Central Philippines (bony fish). German Agency for Technical Cooperation, Alemanya. 623 pp.
* ↑ Herre, A.W.C.T., 1953. Check list of Philippine fishes. Res. Rep. U.S. Fish Wild. Serv., (20):977 p.
* ↑ Shen, S.C. (ed.), 1993. Fishes of Taiwan. Department of Zoology, National Taiwan University, Taipei. 960 p.
* ↑ Huang, Z., 2001. Marine species and their distribution in China's seas. p. 404- 463. Vertebrata. Smithsonian Institution, Florida, Estats Units. 598 p.
* ↑ Randall, J.E. i K.K.P. Lim (editors), 2000. A checklist of the fishes of the South China Sea. Raffles Bull. Zool. Suppl. (8):569-667.

## Bibliografia

* Eschmeyer, W. N. Genera of Recent Fishes (en anglès). iii + 697. Acadèmia de les Ciències de Califòrnia, 1990. ISBN 0-940228-23-8.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Hardy, J.D. Jr., 2003. Coral reef fish species. NOAA\National Oceanographic Data Center. NODC Coral Reef Data and Information Management System. Estats Units. 537 p.
* Helfman, G.; Collette, B.; Facey, D. The Diversity of Fishes (en anglès). Wiley, 1997. ISBN 978-0-86542-256-8.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 4a edició. Wiley, 2006. ISBN 978-0471250319.
* Rao, H. S. i S. L. Hora, 1938: On the ecology, bionomics and systematics of the blenniid fishes of the genus Andamia Blyth. Records of the Indian Museum (Calcutta) v. 40: 377-401, Pls. 8-10.
* Springer, V.G., 1986. Blenniidae. p. 742-755. A M.M. Smith i P.C. Heemstra (editors) Smiths' sea fishes. Springer-Verlag, Berlín.
* Springer, V.: Blennies. Planes 214-217 a W.N. Eschmeyer, J. R. Paxton, editors. Encyclopedia of Fishes – 2a edició, San Diego, Califòrnia: Academic Press. Any 1994.
* Wheeler, A.: The World Encyclopedia of Fishes, 2a edició, Londres: Macdonald. Any 1985.

## Enllaços externs

* AQUATAB
# Revolució (pel·lícula)

Revolució (títol original en anglès: Revolution) és una pel·lícula britànico-noruega de 1985, dirigida per Hugh Hudson. Protagonitzada per Al Pacino, Donald Sutherland, Nastassja Kinski, Joan Plowright i Dave King en els papers principals. Ha estat doblada al català.

## Argument

La història tracta sobre un tramper novaiorquès que és reclutat per força durant la guerra d'Independència dels Estats Units.

## Repartiment

* Al Pacino – Tom Dobb
* Donald Sutherland – Sergent major Peasy
* Nastassja Kinski - Daisy McConnahay
* Joan Plowright – Senyora McConnahay
* Dave King - Senyor McConnahay
* Steven Berkoff – Sergent Jones
* John Wells – Corty
* Annie Lennox – Dona llibertària
* Dexter Fletcher - Ned Dobb
* Richard O'Brien - Lord Hampton
* Graham Greene – Ongwata
* Robbie Coltrane - Novaiorquès

## Al voltant de la pel·lícula

Algunes escenes de la pel·lícula van ser filmades en l'antic port de la ciutat anglesa de King's Lynn.
Revolució va suposar un dels grans fracassos econòmics d'Hugh Hudson com a director.
També va resultar nominada als Premis Razzie : al pitjor actor (Al Pacino), al pitjor director, a la pitjor música i a la pitjor pel·lícula.
Annie Lennox i Robbie Coltrane apareixen com a actors secundaris.

## Referències

* 1 2 esadir.cat. Revolució . esadir.cat.
* ↑ The New York Times. Revolution (en anglès). The New York Times.
# Clann na Poblachta

Clann na Poblachta (Família de la República) fou un partit polític irlandès fundat el 1946 per l'aleshores cap d'estat major de l'IRA, Seán MacBride. Aplegà militants del Sinn Féin disconformes amb l'ús de la violència, altres desil·lusionats amb el Fianna Fáil, que ha havia afusellat militants de l'IRA durant la Segona Guerra Mundial, i crítics amb la política social dels vells nacionalistes. Es proposava substituir i amenaçar el predomini del Fianna Fáil.
L'octubre de 1947 va obtenir dos escons en eleccions parcials, i a les eleccions al Dáil Éireann de 1948, convocades per sorpresa, només va obtenir 10 escons (menys dels que hom esperava). Fianna Fáil va perdre la majoria i tot i el seu rebuig a fer una coalició amb el cap del Fine Gael, Richard Mulcahy, entrà en coalició dirigida per John Aloysius Costello, aleshores fiscal general, gràcies a les negociacions del laborista William Norton. Mac Bride fou nomenat ministre d'afers exteriors i Noel Browne d'afers socials. El fet de pactar amb el Fine Gael fou protestat per molts militants i a la llarga la decisió va afeblir el partit.
MacBride fou fonamental en l'abolició de la Llei de Relacions Exteriors de 1936, per la que el rei Jordi VI del Regne Unit tutelava les relacions exteriors, i el 1949 es proclamà la República d'Irlanda. Inicià també una campanya antipartició que no va tenir cap ressò en el govern unionista d'Irlanda del Nord, i per això s'oposà a l'entrada d'Irlanda a l'OTAN perquè suposava reconèixer-ho. El 1950 Mac Bride oferí un tractat bilateral amb els EUA, però fou rebutjat. Després fou membre de l'OCDE i membre fundador del Consell d'Europa. Alhora, Browne va fer una campanya antituberculosi, amb introducció de raigs X i tractament gratuït als hospitals, però també intentà una campanya de contracepció que provocà protestes de metges i bisbes, raó per la qual dimití l'11 d'abril de 1951 i es trencà la unitat del partit. Browne i un altre diputat es passaren al Fianna Fáil.
Alhora, tot i que acceptaren la Constitució de 1937 i treballar en la legalitat a la República, mantingueren l'opció armada a Irlanda del Nord. Liam Kelly constituí el Fiann Uladh amb la secció armada Saor Uladh. El 1954 Kelly fou proposat al Seanad Éireann amb suport del Fine Gael amb la condició de donar suport al seu govern de coalició. Aquest govern va incrementar la seva campanya contra els militants republicans, que començaren la seva campanya de frontera, raó per la qual el 1957 el Clann deixà de donar-li suport i fou abandonada.
Poc després, Mc Bride va perdre el seu escó al Dáil, i el partit es va desintegrar. A les eleccions de 1961 només va obtenir un diputat, John Tully de Cavan, que fou reelegit a les de 1965. A les de 1969 ja no es va presentar i deixà d'existir.

## Referències

* MacDermott, Eithne. Clann Na Poblachta. Cork University Press, 1998. ISBN 1-85918-187-2, 9781859181874
# Joan de Calàbria

Joan de Calàbria (? -1504) Fill natural de Joan d’Anjou, duc de Lorena i de Calàbria.
Després de morir el seu pare, fou enviat a Catalunya pel seu avi Renat I, rei dels catalans revoltats contra Joan II, per fer-se càrrec de la direcció de la guerra com a lloctinent general seu (1471). Però les nombroses defeccions del seu bàndol i la manca de l’ajut francès que esperaven no li permeteren de contenir l’ofensiva desencadenada per Joan II. La capitulació de Pedralbes del 1472 li assegurà un salconduit.

## Referències

* ↑ «Joan de Calàbria | enciclopedia.cat». [Consulta: 16 març 2023].
* ↑ Vicens Vives, Jaime. Juan II de Aragón, 1398-1479 : monarquía y revolución en la España del siglo XV (en castellà). 1. ed. Pamplona: Urgoiti Editores, 2003. ISBN 84-932479-8-7.
# Sergio Santamaría González

Sergio Santamaría González (Màlaga, 16 de juliol de 1980) és un exfutbolista andalús que ocupava la posició de migcampista. Santamaría ha estat internacional amb les categories sub-17, sub-18 i sub-21 de les seleccions espanyoles. Va ser el pilota d'Or del Mundial sub-17 celebrat a Egipte el 1997, on el seu combinat va acabar tercer.

## Trajectòria

El 1998 s'incorpora al FC Barcelona B, provinent dels equips inferiors del Màlaga CF. Va ser una de les principals promeses del FC Barcelona en la segona meitat de la dècada dels 90, referendada per destacables actuacions amb les categories inferiors de la selecció espanyola de futbol.
Romandria tres anys al filial blaugrana, amb esporàdiques aparicions en el primer equip, tant en lliga com en la Copa de la UEFA. A la temporada 01/02 és cedit al Reial Oviedo, que militava a la Segona Divisió. Amb els asturians juga 32 partits (la majoria com a suplent) i marca 4 gols. Però, en comptes de tornar al FC Barcelona, marxa cedit de nou, ara l'Elx CF, on signa una discreta temporada.
La temporada 03/04 torna de nou a l'equip català, tot disputant quatre partits. A l'any següent, és cedit per tercera vegada. Marxa al Deportivo Alavés. Els vitorians pugen a Primera, però l'andalús no aconsegueix un lloc com a titular. En acabar eixa temporada es deslliga del FC Barcelona i fitxa per l'Albacete Balompié, amb qui suma 31 partits de la temporada 05/06, en Segona Divisió.
A partir del 2006, Santamaría ha militat en equips de Segona B i Tercera, com la UE Sant Andreu (06/07), CD Logroñés (07/08) i UE Alzira (08/...).

## Enllaços externs

* Fitxa de Santamaría
Sergio Santamaría amb el Barça - Plantilles de navegació :
FC Barcelona 1999-001 Hesp · 2 Reiziger · 3 Déhu · 4 Guardiola · 5 Abelardo · 6 Ronald de Boer · 7 Figo · 8 Cocu · 9 Kluivert · 10 Litmanen · 11 Rivaldo · 12 Sergi · 17 Bogarde · 19 Dani · 20 Simão · 21 Luis Enrique · 22 Frank de Boer · 23 Zenden · 25 Arnau · 26 Xavi · 28 Gabri · 31 Nano · 32 Puyol · 37 Santamaría · Entrenador Van Gaal
FC Barcelona 2000-011 Dutruel · 2 Reiziger · 3 Frank de Boer · 4 Guardiola · 5 Abelardo · 6 De la Peña · 7 Alfonso · 8 Cocu · 9 Kluivert · 10 Rivaldo · 11 Overmars · 12 Sergi · 14 Gerard · 16 Xavi · 17 Petit · 18 Gabri · 19 Dani · 20 Simão · 21 Luis Enrique · 23 Zenden · 24 Puyol · 25 Arnau · 28 Santamaría · 35 Reina · Entrenador Serra Ferrer (J. 1-31) · Carles Rexach (J. 32-38)
FC Barcelona 2003-041 Rüştü · 2 Reiziger · 3 Andersson · 3* Davids · 4 Márquez · 5 Puyol · 6 Xavi · 7 Saviola · 8 Cocu · 9 Kluivert · 10 Ronaldinho · 11 Overmars · 12 Van Bronckhorst · 14 Gerard · 16 Mario · 18 Gabri · 20 Quaresma · 21 Luis Enrique · 22 Luis García · 23 Motta · 24 Iniesta · 25 V. Valdés · 26 Ros · 27 Òscar · 28 Jorquera · 32 Oleguer · 36 Sergio García · 37 Santamaría · Entrenador Frank Rijkaard :
# Andamia tetradactylus

Andamia tetradactylus és una espècie de peix de la família dels blènnids i de l'ordre dels perciformes.

## Reproducció

És ovípar.

## Hàbitat

És un peix marí de clima tropical.

## Distribució geogràfica

Es troba a les Illes Ryukyu i Indonèsia.

## Referències

* ↑ Breder, C.M. i D.E. Rosen, 1966. Modes of reproduction in fishes. T.F.H. Publications, Neptune City (Estats Units). 941 p.
* 1 2 FishBase (anglès)
* ↑ Masuda, H.; Amaoka, K.; Araga, C.; Uyeno, T.; Yoshino, T. 日本産魚類大図鑑 (Enciclopèdia japonesa del peix) (en japonès). 1. 東海大学出版会 (Tokai University Press), 1984. ISBN 9784486050544.
* ↑ Allen, G.R. i M. Adrim, 2003. Coral reef fishes of Indonesia. Zool. Stud. 42(1):1-72.
* ↑ Huang, Z., 2001. Marine species and their distribution in China's seas. p. 404- 463. Vertebrata. Smithsonian Institution, Florida, Estats Units. 598 p.
* ↑ Randall, J.E. i K.K.P. Lim (editors), 2000. A checklist of the fishes of the South China Sea. Raffles Bull. Zool. Suppl. (8):569-667.
* ↑ Werner, T.B. i G.R. Allen, 2000. A rapid marine biodiversity assessment of the Calamianes Islands, Palawan province, Philippines. RAP Bulletin of Biological Assessment 17. Washington DC, Estats Units:Conservation International.

## Bibliografia

* Eschmeyer, W. N. Genera of Recent Fishes (en anglès). iii + 697. Acadèmia de les Ciències de Califòrnia, 1990. ISBN 0-940228-23-8.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Hardy, J.D. Jr., 2003. Coral reef fish species. NOAA\National Oceanographic Data Center. NODC Coral Reef Data and Information Management System. Estats Units. 537 p.
* Helfman, G.; Collette, B.; Facey, D. The Diversity of Fishes (en anglès). Wiley, 1997. ISBN 978-0-86542-256-8.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 4a edició. Wiley, 2006. ISBN 978-0471250319.
* Rao, H. S. i S. L. Hora, 1938: On the ecology, bionomics and systematics of the blenniid fishes of the genus Andamia Blyth. Records of the Indian Museum (Calcutta) v. 40: 377-401, Pls. 8-10.
* Springer, V.G., 1986. Blenniidae. p. 742-755. A M.M. Smith i P.C. Heemstra (editors) Smiths' sea fishes. Springer-Verlag, Berlín.
* Springer, V.: Blennies. Planes 214-217 a W.N. Eschmeyer, J. R. Paxton, editors. Encyclopedia of Fishes – 2a edició, San Diego, Califòrnia: Academic Press. Any 1994.
* Wheeler, A.: The World Encyclopedia of Fishes, 2a edició, Londres: Macdonald. Any 1985.

## Enllaços externs

* AQUATAB
# Resolució 2292 del Consell de Seguretat de les Nacions Unides

La Resolució 2292 del Consell de Seguretat de les Nacions Unides fou adoptada per unanimitat el 14 de juny de 2016. El Consell va permetre als països membres inspeccionar vaixells prop de Líbia sospitosos de violar l'embargament d'armes contra aquest país.
Rússia creu que l'establiment d'uns serveis de seguretat competents a Líbia resoldria els problemes, però no se'n parlava. Segons el país, hi havia una agenda oculta darrere de la resolució, on "algú" volia comprovar el tràfic d'armes a Líbia. El representant rus també va dir que "els col·legues" estaven fent tot el que podien per assegurar-se que l'operació EU Navfor Med (Sophia) de la Unió Europea es pogués ampliar, i va advertir d'ignorar els efectes de les accions de l'OTAN a la regió.

## Contingut

Els grups terroristes de Líbia eren cada vegada més associats amb Estat Islàmic, i l'afluència de combatents de l'exterior podria agreujar i complicar la Guerra Civil de Líbia. Les moltes armes i municions que circulaven lliurement eren una amenaça. El grup d'experts que supervisava el compliment de l'embargament d'armes va informar que hi havia violacions habituals, malgrat les mesures més estrictes. El 23 de maig, la Unió Europea va ampliar el mandat de la seva Operació Sophia EU Navfor Med per un any. Aquesta operació patrullava el Mediterrani i vigilava, entre altres coses, l'embargament d'armes de l'ONU contra Líbia.
Donades les circumstàncies, es va permetre als països inspeccionar els vaixells que navegaven cap a i des de Líbia i es sospitosos de contraban d'armes a la mar. Havien d'intentar obtenir l'aprovació prèvia de l'estat del pavelló. Si una inspecció trobava béns prohibits, podrien ser confiscats i destruïts, desfigurats, emmagatzemats o transferits a un tercer país.

## Referències

* ↑ Nacions Unides. «SC authorizes inspection of suspected embargo-breaking vessels off Libya's coast», 14-06-2016.

## Vegeu també

* Llista de resolucions del Consell de Seguretat de les Nacions Unides 2201 a la 2300 (2015 - 2016)

## Enllaços externs

* PDF Text de la Resolució a UN.org
# Clann Zú

Clann Zú és una banda formada a Melbourne l'any 1999. Els seus membres eren d'Austràlia i Irlanda i va romandre activa fins al 2005.

## Biografia

Clann Zú va ser una banda eclèctica que barrejava diferents estils musicals com el punk, el rock, el folk celta, música electrònica i fins i tot clàssica. Amb aquesta fusió van crear un so singular, èpic i ple de potents sons atmosfèrics, amb una instrumentació complexa i elaborada. És un grup bilingüe, les lletres de les seves cançons són en anglès i irlandès.
El grup va publicar el seu primer disc l'any 2003, es titula Rua, editat amb el segell discogràfic G7 Welcoming Committee Records. El segón disc que van editar va ser Black Coats & Bandages (G7 Welcoming Committee Records), realitzat el juny de 2004. Aquest segón treball s'allunya de la música tradicional irlandesa i les influències folk que havia caracteritzat el seu primer àlbum. Tot i aquest canvi estilístic, van mantenir i fins i tot ampliar l'ús de la llengua irlandesa, amb dos cançons ("T-éan Bán" i "An Deireadh Scéal") cantades totalment en irlandès.
La banda va anunciar la seva ruptura a la seva pàgina web el mes de maig de 2005.

## Discografia

* Clann Zú EP (2000, autoeditat)
* Demos For Black Coats & Bandages (2002)
* Red-Emitting Light Organ EP (2003)
* Rua LP (2003, G7 Welcoming Committee Records)
* Black Coats & Bandages LP (2004, G7 Welcoming Committee Records)

## Formació

* Benjamin Andrews – guitarra elèctrica
* Russell Fawcus – violí elèctric, teclat
* Declan de Barra – veu, bodhrán
* Liam Andrews – baix
* Lach Wooden – efectes de so

## Enllaços externs

* Clann Zú a MySpace
* G7 Welcoming Committee Records
* Pàgina web de Declan de Barra
# Up & Up

«Up & Up» (també presentada com «Up&Up») és una cançó de la banda britànica Coldplay llançada com a tercer senzill de l'àlbum d'estudi A Head Full of Dreams el 22 d'abril de 2016. Les veus addicionals pertanyen a Beyoncé, Annabelle Wallis i Merry Clayton.

## Producció

La part més característica de la cançó és la tornada en forma de cor ja que hi participen la majoria dels artistes que col·laboren en el tema, que inclou a Beyoncé, Brian Eno i fins i tot la mainada dels quatre membres de Coldplay. També hi ha la participació del música i cantant Noel Gallagher en la versió de l'àlbum.
El videoclip fou dirigit per Vania Heymann i Gal Muggia, i fou llançat el 16 de maig de 2016. Els efectes visuals del videoclip van ser creats per l'empresa ucraïnesa GloriaFX, i és un dels favorits de la banda entre tots els que han realitzat. Fou nominat pels premis Grammy en la categoria de millor videoclip musical.
Coldplay fou convidada a participar en la mitja part de la 50a edició de la Super Bowl celebrada el 7 de febrer de 2016 a Santa Clara (Califòrnia), i «Up & Up» fou una de les cançons que hi van interpretar amb la col·laboració de Bruno Mars i Beyoncé en alguns versos.

## Crèdits
### Coldplay

* Guy Berryman – baix, teclats
* Jonny Buckland – guitarra solista, teclats
* Will Champion – bateria, programació
* Chris Martin – cantant, piano, guitarra acustica

### Músics addicionals

* Merry Clayton – cantant
* Beyoncé Knowles – cantant
* Annabelle Wallis – cantant
* Noel Gallagher – guitarra solista
* Moses Martin – pandereta

## Referències

* ↑ «Watch the new Up&Up video» (en anglès). coldplay.com, 16-05-2016. [Consulta: 14 desembre 2016].
* ↑ Stolworthy, Jacob. «Coldplay: New video for 'Up&Up' sees Chris Martin become a musical giant» (en anglès). The Independent, 16-05-2016. [Consulta: 14 desembre 2016].
* ↑ «2017 Grammy Nominations» (en anglès). LA Times, 07-12-2016. [Consulta: 14 desembre 2016].
* ↑ Williott, Carl. «Coldplay’s “Up & Up” Video Elevates The Song: Watch» (en anglès). Idolator.com, 16-05-2016. Arxivat de l'original el 2023-07-11. [Consulta: 14 desembre 2016].
* ↑ Lynch, Joe. «Coldplay Brings Beyonce, Bruno Mars & History to Color-Drenched Super Bowl 50 Halftime Show» (en anglès). Billboard, 07-02-2016. [Consulta: 14 desembre 2016].